కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
రేపే తొలి టీ20.. సీనియర్స్‌కి రెస్ట్
శ్రీలంకతో కటక్ వేదికగా బుధవారం తొలి టీ20 మ్యాచ్‌లో భారత్ ఢీకొట్టనుంది. సీనియర్ క్రికెటర్లు విరాట్ కోహ్లి, శిఖర్ ధావన్,
TNN | Updated:
Dec 19, 2017, 03:10PM IST
రేపే తొలి టీ20.. సీనియర్స్‌కి రెస్ట్
శ్రీలంకతో కటక్ వేదికగా బుధవారం తొలి టీ20 మ్యాచ్&zwnj;లో భారత్ ఢీకొట్టనుంది. సీనియర్ క్రికెటర్లు విరాట్ కోహ్లి, శిఖర్ ధావన్, రహానె, భువనేశ్వర్ కుమార్ తదితరులకి సెలక్టర్లు విశ్రాంతినిచ్చిన నేపథ్యంలో జట్టులో చోటు దక్కించుకున్న యువ ఆటగాళ్లపై ఇప్పుడు అందరి దృష్టి నిలిచింది. మరోవైపు 1-0తో టెస్టు సిరీస్&zwnj;ని 2-1 తేడాతో వన్డే సిరీస్&zwnj;ని చేజార్చుకున్న శ్రీలంక జట్టు కనీసం ఈ మూడు మ్యాచ్&zwnj;ల టీ20 సిరీస్&zwnj;లోనైనా గెలిచి పరువు నిలుపుకోవాలని ఆశిస్తోంది. కోహ్లిలేని భారత్ జట్టు కూడా టీ20 సిరీస్&zwnj;పై కన్నేసింది.
భారత్ జట్టులో ఉన్నా.. గత కొద్దినెలలుగా ఎక్కువగా రిజర్వ్ బెంచ్&zwnj;కే పరిమితమవుతున్న కేఎల్ రాహుల్ ఓపెనర్ శిఖర్ ధావన్&zwnj; స్థానంలో తుది జట్టులోకి రావొచ్చు. అప్పుడు కెప్టెన్ రోహిత్ శర్మ, రాహుల్ ఓపెనర్లుగా జట్టు ఇన్నింగ్స్&zwnj;ని ఆరంభిస్తే.. మూడో స్థానంలో శ్రీలంకపై వరుసగా రెండు అర్ధశతకాలు బాదిన శ్రేయాస్ అయ్యర్&zwnj;&zwnj;కి స్థానం ఖాయం. తర్వాత.. మనీశ్ పాండే, కార్తీక్ వరుసగా 4, 5వ స్థానాల్లో వచ్చే అవకాశం ఉంది.
ఇక వన్డే, టీ20 జట్టులో సాధారణంగా 6, 7వ స్థానంలో ధోనీ, హార్దిక్ పాండ్య వస్తున్నారు. కానీ.. మ్యాచ్ గమనానికి అనుగుణంగా ఈ హిట్లర్ల స్థానాలు మారొచ్చు. ఇక తేలాల్సింది ఫాస్ట్ బౌలర్లే. హైదరాబాద్ ఆటోడ్రైవర్ కుమారుడు మహ్మద్ షిరాజ్, ఐపీఎల్&zwnj;లో యార్కర్లతో మెప్పించిన బసిల్ థంపీ, జయదేవ్ ఉనద్కత్&zwnj;లలో ఎవరు బుమ్రాతో కలిసి కొత్త బంతిని పంచుకుంటారో తెలియాల్సి ఉంది. స్పిన్నర్లుగా కుల్దీప్, చాహల్&zwnj; స్థానాలకి ఢోకా లేదు. జట్టులో తీవ్రమైన పోటీనెలకొన్న నేపథ్యంలో యువ క్రికెటర్లు ఏ మేరకు ప్రదర్శనతో మెప్పిస్తారో చూడాలి..!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.